cyanic-selkie/wikianc huggingface dataset:
পিটার হিগস
ব্যক্তিগত জীবন এবং রাজনৈতিক দৃষ্টিভঙ্গি
হিগস অ্যাসোসিয়েশন অফ ইউনিভার্সিটি টিচার্সের এডিনবার্গ ইউনিভার্সিটি শাখায় সক্রিয়ভাবে জড়িত ছিলেন, যার মাধ্যমে তিনি পদার্থবিদ্যা বিভাগের ব্যবস্থাপনায় বৃহত্তর কর্মীদের জড়িত থাকার জন্য আন্দোলন করেছিলেন।
হিগস একজন নাস্তিক। তিনি রিচার্ড ডকিন্সকে অনাস্তিকদের একটি "মৌলবাদী" দৃষ্টিভঙ্গি গ্রহণ করেছেন বলে বর্ণনা করেছেন। হিগস পরে প্রকাশ করেছিলেন যে তিনি অসন্তুষ্ট ছিলেন যে হিগস কণাকে "ঈশ্বর কণা" ডাকনাম দেওয়ার কারনে, কারণ তিনি বিশ্বাস করেন যে এই শব্দটি "ধর্মীয় লোকেদের বিরক্ত করতে পারে"। সাধারণত হিগস বোসনের এই ডাকনামটি দ্য গড পার্টিকেল: ইফ দ্য ইউনিভার্স ইজ দ্য অ্যানসার, হোয়াট ইজ দ্য কোশ্চেনস? বইটির লেখক লিওন লেডারম্যানকে দায়ী করা হয়, তবে নামটি লেডারম্যানের প্রকাশকের পরামর্শে দেওয়া হয়: লেডারম্যান মূলত এটিকে "গডডাম পার্টিকেল" হিসাবে উল্লেখ করতে চেয়েছিল।
মেমিল-বুচিমগে
মেমিল-বুচিমগে ( 메밀부침개 ) বা মেমিলবুচিমগা অথবা বাকউইট প্যানকেক হল বিভিন্ন ধরণের বুচিমগা, বা কোরিয়ান প্যানকেকের প্রকার। এটি একটি ক্রেপ-জাতীয় (খুব পাতলা প্যানকেক) খাবার যা পাতলা বাকউইট বাটা এবং স্থানীয়ভাবে উতপাদিত নাপা বাঁধাকপি দিয়ে তৈরি।
অন্যান্য বাকউইটের খাবারের সাথে, এটি গ্যাংওয়ান প্রদেশের একটি ঐতিহ্যবাহী স্থানীয় বিশেষত্ব। এইসব অঞ্চলে শীতল পর্বতীয় জলবায়ুর কারণে বাকউইট ব্যাপকভাবে চাষ করা হয়। পিয়ংচাং এবং জিওংসিওন কাউন্টিগুলিতে মেমিলমুক (বাকউইট জেলি) এবং মেমিলগুকসু (বাকউইট নুডলস) -এর মতো বাকউইটের বিভিন্ন খাবারের জন্য বিখ্যাত। পিয়ংচ্যাং-এর বৃহত্তম স্থানীয় উৎসবকে মেমিলবুচিগি উৎসব বলা হত যার ২০১৫ সালে পিয়ংচ্যাং ফেস্টিভ্যাল নামকরণ হয়। পিয়ংচ্যাং মার্কেটে অসংখ্য মেমিলবুচিমগা কিনতে পাওয়া যায়। প্রতি পাঁচ দিনে পিয়ংচাং-এ একটি কৃষকের বাজার বসে। বাম|থাম্ব| মেমিলবুচিমগে বাকউইট ময়দা এবং জল মিশিয়ে একটি পাতলা গোলা বা পিটালি গোলা তৈরি করা হয়। কখনও কখনও এতে অল্প পরিমাণে গমের আটা বা স্টার্চ যোগ করা যেতে পারে কারণ বাকউইটে কম আঠালো উপাদান থাকে। ঐতিহ্যগত উপায়ে, জলের সাথে মিশ্রিত বাকউইটকে পেষনযন্ত্রের সাহায্যে পেষা ও বাটা হয় এবং একটি চালুনি দিয়ে ছেঁকে নেওয়া হয়। ছেঁকে নেওয়া গোলা একটি সোডাঙ (소당) -এর উপর রান্না করা হয় যা একটি সোটের ঢাকনা। সোটে হল একটি ঐতিহ্যবাহী বড় পাত্র যা ভাজার জন্য ব্যবহৃত হয়। উল্লম্বভাবে টুকরো করে কাটা নুন মেশানো নাপা বাঁধাকপি এবং স্ক্যালিয়নগুলির বেশ কয়েকটি টুকরো উত্তপ্ত সোডাঙের উপর রাখা হয় এবং তাদের উপর প্রস্তুত গোলাটি ঢেলে দেওয়া হয়। টক কিমচির বদলে বাঁধাকপি দিয়ে রান্নাটি করা যেতে পারে। মেমিলবুচিমগা তৈরি করার সময় গোলাটি খুব অল্প করে ঢালতে হবে যাতে একটি পাতলা স্তর তৈরি হয়, কারণ ঘন মেমিলবুচিমগা কম সুস্বাদু বলে মনে করা হয়। মেমিলবুচিমগা রান্না করতে পেরিলা তেল ব্যবহার করা হয়।
দিনেশ চান্ডিমাল
লকুজ দিনেশ চান্ডিমাল (දිනේෂ් චන්දිමාල්; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী দিনেশ চান্ডিমাল শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন।
বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি।
খেলোয়াড়ী জীবন
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল।
অধিনায়কত্ব
ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন।
বাংলাদেশী সাইক্লিস্টস
বাংলাদেশী সাইক্লিস্টস (বিডিসাইক্লিস্টস Bangladeshi Cyclists, BDCyclists) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন। এটি বর্তমানে বাংলাদেশের অন্যতম একটি সাইক্লিং কমিউনিটি।
মূলমন্ত্র
বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-আনন্দ, বিনোদন এবং সুস্বাস্থের জন্য সাইক্লিং করা। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।
গণমাধ্যম
বিডিসাইক্লিস্টসের বিভিন্ন কার্যক্রমের খবর বাংলাদেশের   এবং বিদেশের গণমাধ্যমে     প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে।  নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।
স্টু গিলেস্পি
স্টুয়ার্ট রস গিলেস্পি (Stu Gillespie; জন্ম: ২ মার্চ, ১৯৫৭) ওয়াঙ্গানুই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস এবং ইংরেজ ক্রিকেটে নর্দাম্বারল্যান্ড দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন স্টু গিলেস্পি।
প্রথম-শ্রেণীর ক্রিকেট
১৯৭৯-৮০ মৌসুম থেকে ১৯৮৮-৮৯ মৌসুম পর্যন্ত স্টু গিলেস্পি’র প্রথম-শ্রেণীর খেলোয়াড়ী জীবন চলমান ছিল। মাঝে-মধ্যে মিডিয়াম পেস বোলিং করতেন স্টু গিলেস্পি। নিচেরসারির ব্যাটসম্যান ছিলেন। সাধারণ মানের খেলোয়াড়ী জীবনে তুলনামূলকভাবে বেশ দেরীতে আন্তর্জাতিক অঙ্গনে খেলার জন্যে আমন্ত্রণ পান।
১৯৭৯-৮০ মৌসুমে প্রথম-শ্রেণীর খেলোয়াড়ী জীবন শুরু করেন। এ মৌসুমটিই তার সেরা মৌসুমরূপে চিত্রিত হয়ে যায়। ২২.১৭ গড়ে ৪৫ উইকেট পেয়েছিলেন তিনি। চার বছর নর্দার্ন ডিস্ট্রিক্টসের পক্ষে খেলার পর অকল্যান্ডের দিকে ধাবিত হন। এ পর্যায়ে মূলতঃ একদিনের খেলায় অংশ নিতেন ও সাধারণ মানের সফলতা পান।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন স্টু গিলেস্পি। ২১ ফেব্রুয়ারি, ১৯৮৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১১ জানুয়ারি, ১৯৮৬ তারিখে ব্রিসবেনে ভারত দলের বিপক্ষে একদিনের আন্তর্জাতিকে অভিষেক ঘটে তার। ২০ জানুয়ারি, ১৯৮৮ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
মূলতঃ সিম বোলার হিসেবে খেলতেন স্টু গিলেস্পি। তবে, নিজের একমাত্র ইনিংসে নাইটওয়াচম্যান হিসেবে খেলে ২৮ রান তুলতে পেরেছিলেন। ১৯৮৫-৮৬ মৌসুমে অস্ট্রেলিয়ায় অনুষ্ঠিত বিশ্ব সিরিজ কাপে ১৩ উইকেট লাভ করেছিলেন। এরপরই তাকে টেস্ট দলে খেলার জন্যে মনোনীত করা হয়। তবে, পূর্ববর্তী দুই মৌসুমে তিনি কেবলমাত্র দুইটি প্রথম-শ্রেণীর খেলায় অংশ নিয়েছিলেন। ঐ টেস্টে তিনি ১/৭৯ বোলিং পরিসংখ্যান গড়েন। ফলশ্রুতিতে, তাকে আর দলে রাখা হয়নি। একই মৌসুমে সফররত অস্ট্রেলিয়া দলের বিপক্ষে ৬০-এর অধিক গড়ে তিন উইকেট পেলে তাকে বাদ দেয়া হয়।
১৯৮৫-৮৬ মৌসুমে অস্ট্রেলিয়ায় অনুষ্ঠিত বেনসন এন্ড হেজেস সিরিজে বিস্ময়করভাবে তাকে খেলার জন্যে আমন্ত্রণ জানানো হয়। ২০.৩৮ গড়ে ১৩ উইকেট পান। ফলশ্রুতিতে, ঐ গ্রীষ্মের শেষদিকে ওয়েলিংটনে অস্ট্রেলিয়ার বিপক্ষে প্রথম টেস্ট খেলার জন্যে মনোনীত হন। স্মরণীয় কিছু অবদান রাখতে পারেননি।
১৯৮৭ সালের ক্রিকেট বিশ্বকাপ প্রতিযোগিতায় তাকে নিউজিল্যান্ড দলে রাখা হয়নি। তবে, ঐ প্রতিযোগিতার পরপরই বিশ্ব সিরিজ কাপে তাকে খেলানো হয়। আট খেলার সবকটিতে অংশ নিয়ে তিনি সাত উইকেট পান। সিরিজের চূড়ান্ত খেলায় তার পরিবর্তে রিচার্ড হ্যাডলিকে স্থলাভিষিক্ত করা হয়।
এরপর আর তাকে আন্তর্জাতিক ক্রিকেট খেলতে দেখা যায়নি। পরের মৌসুমে ক্রিকেট খেলা থেকে অবসর গ্রহণ করেন তিনি। টেস্ট দল থেকে প্রত্যাখ্যাত হলেও আরও দুইটি একদিনের সিরিজে অংশ নেন। কিন্তু, দলে স্থান লাভে ব্যর্থ হলে অবসর গ্রহণ করেন।
সুশান্ত ত্রিপুরা
২০১৩–১৪ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; ফরাশগঞ্জের হয়ে তিনি ২৯ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ফেনীতে যোগদান করেছেন। ফেনীতে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি সাইফ এবং বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।
দলগতভাবে, সুশান্ত এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।
আন্তর্জাতিক ফুটবল
সুশান্ত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ৫ই অক্টোবর তারিখে, তার ২০তম জন্মদিনে ডান পায়ে ফুটবল খেলায় পারদর্শী সুশান্ত ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে একজন রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে সুশান্ত মাত্র ১ ম্যাচে অংশগ্রহণ করেছেন।
কুমিল্লা-১৭
ইতিহাস
কুমিল্লা-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ক্যান্টনমেন্ট বোর্ড উচ্চ বিদ্যালয়, ময়মনসিংহ
ক্যান্টনমেন্ট বোর্ড উচ্চ বিদ্যালয় হচ্ছে বাংলাদেশের ময়মনসিংহ জেলার ময়মনসিংহ সদর উপজেলার ময়মনসিংহ সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি ১৯৯০ সালে প্রতিষ্ঠিত হয়েছিলো।
ইতিহাস
১৯৯০ সালে ময়মনসিংহের শিক্ষার মান বৃদ্ধির উদ্দেশ্যে মোমেনশাহী ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৯৪ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে ক্যান্টনমেন্ট বোর্ড উচ্চ বিদ্যালয় রাখা হয়। ৯ পদাতিক ডিভিশনের তৎকালীন জিওসি, মেজর জেনারেল মোঃ আবদুল মতিনের সম্মতিক্রমে এটি প্রতিষ্ঠা লাভ করে।
শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
দ্য সুইমিং হোল
দ্য সুইমিং হোল (The Swimming Hole) আমেরিকান চিত্রশিল্পী টমাস এয়াকিনস (১৮৪৪-১৯১৬) অঙ্কিত একটি চিত্র। এটি সুইমিং বা দ্য ওল্ড সুইমিং হোল নামেও পরিচিত। চিত্রটি টেক্সাসের ফোর্ট ওয়ার্থের আমোন কার্টার মিউজিয়ামের গুডরিচ ক্যাটালগ#১৯০-এ রক্ষিত। এটি একটি ক্যানভাস তৈলচিত্র। হ্রদের জলে ছয় জন পুরুষের নগ্ন স্নানের দৃশ্য এই ছবিতে আঁকা হয়েছে। আমেরিকার চিত্রকলার ইতিহাসে এই ছবিটি অন্যতম শ্রেষ্ঠ শিল্পকর্ম হিসাবে পরিগণিত হয়। শিল্প ঐতিহাসিক ডোরিন বোলগারের মতে, এটি "সম্ভবত এয়াকিনস অঙ্কিত নগ্ন দেহের সর্বাপেক্ষা অধিক রুচিসম্পন্ন চিত্রণ।" ছবিটিকে "তাঁর অঙ্কিত বহির্দ্বার চিত্রগুলির মধ্যে সবচেয়ে সুচারুভাবে অঙ্কিত" বলেও মনে করা হয়। রেনেসাঁর সময় থেকেই মানবদেহকে শিল্পীর প্রশিক্ষণের মূল ভিত্তি এবং শিল্পের সর্বাপেক্ষা জটিল বিষয়বস্তু মনে করা হয়ে থাকে। অন্যদিকে নগ্নচিত্র ছিল পেনসিলভানিয়া অ্যাকাডেমি অফ দ্য ফাইন আর্টসে এয়াকিনসের শিক্ষাপ্রদান কর্মসূচির প্রধান বিষয়বস্তু। এয়াকিনসের ক্ষেত্রে এই ছবিটি ছিল মানবদেহ অঙ্কনে তাঁর দক্ষতা প্রদর্শনের শ্রেষ্ঠ সুযোগ।
এই ছবিতে এয়াকিনস নগ্নতার প্রতি সাধারণ শোভনতাপ্রিয় ভিক্টোরিয়ান মানসিকতার এক ব্যতিক্রমের সুযোগ গ্রহণ করেছেন: নগ্ন সাঁতার সেযুগে সর্বজনগ্রাহ্য ছিল। বিশেষ করে, পুরুষদের প্রকাশ্য স্থানেও নগ্ন হয়ে সাঁতার কাটতে দেখা যেত। এয়াকিনসই হলেন প্রথম আমেরিকান শিল্পী যিনি ঊনবিংশ শতাব্দীর মানুষের জীবনযাত্রার এই প্রকাশ্য নগ্নতাটুকুকে চিত্রায়িত করেন। দ্য সুইমিং হোল তাঁর আগের কয়েকটি ছবিতে ব্যবহৃত বিষয়বস্তুর উন্নততর রূপ। পশ্চাদ্দেশ ও দ্ব্যর্থতাবোধক মানবদেহ অঙ্কনে তাঁর প্রবণতাটি এখানে বিশেষভাবে লক্ষিত হয়েছে। কোনো কোনো ক্ষেত্রে তাঁর অঙ্কিত মানবদেহটি পুরুষের দেহ না নারীর দেহ তা বোঝাই দুষ্কর হয়ে পড়ে। একই থিম এর আগে লক্ষিত হয়েছে তাঁরই আঁকা দ্য গ্রস ক্লিনিক (১৮৭৫) ও উইলিয়াম রাশ (১৮৭৭) ছবিদুটিতে। পরবর্তীকালেও তাঁর মুষ্টিযোদ্ধা চিত্রমালা (টেকিং দ্য কাউন্ট, স্যালুট্যাট ও বিটুইন রাউন্ডস) এবং মল্লযোদ্ধা চিত্রে (রেসলারস) তিনি এই পদ্ধতি নিয়ে পরীক্ষানিরীক্ষা চালিয়ে গেছেন।
পুরুষদের স্নানদৃশ্য পাশ্চাত্য শিল্পে একটি সুপরিচিত ধারণা। মাইকেলেঞ্জেলো থেকে দমিয়ার পর্যন্ত বহু শিল্পী এই বিষয়টিকে উপজীব্য করেছেন তাঁদের শিল্পকর্মে। কিন্তু তা সত্ত্বেও আমেরিকান শিল্পে এই এয়াকিনসের এই ছবিটি বিশিষ্ট স্থানের অধিকারী। দ্য সুইমিং হোল ছবিটি "মার্কিন শিল্পের হোমোইরোটিসিজমের একটি বহুউল্লিখিত প্রধান উদাহরণ"। ২০০৮ সালে শিল্প সমালোচক টম লুবক এয়াকিনসের ছবিটির বর্ণনা দিতে গিয়ে বলেছেন:
"[এটি] মার্কিন চিত্রকলার ইতিহাসে একটি ধ্রুপদি সৃষ্টি। এই ছবিতে ধরা আছে স্বাস্থ্যকর, পুরুষালি বহির্দ্বার কার্যকলাপের দৃশ্য: একদল অল্পবয়স্ক ছেলে জলে ডুব দেওয়ার আগে জামাকাপড় খুলে রাখছে। শিল্পী ও তাঁর ছাত্রদের একটি সাঁতার ক্রীড়ার আয়োজন এই ছবির ভিত্তি। এয়াকিনস নিজে অবতীর্ণ হয়েছেন জলের নিচের ডানদিকে – সাক্ষর ভঙ্গিমায়, যাতে তিনি কথা বলতে পারেন।""
নাম ও অঙ্কন-কৌশল
thumb|[[ডাইং গল, ক্যাপিটোলাইন মিউজিয়ামস, রোম। খ্রিষ্টপূর্ব তৃতীয় শতাব্দীর শেষভাগে নির্মিত এই হেলেনীয় শিল্পকর্মটিকে ছবির একেবারে বাঁয়ের আধ-শোয়া অবয়বটির উৎস মনে করা হয়। ]] ১৮৮৫ সালে এয়াকিনস তাঁর ছবিটির নাম দেন সুইমিং। এরপর ১৮৮৬ সালে তিনি এটির নামকরণ করেন দ্য সুইমারস। দ্য সুইমিং হোল নামটি ১৯১৭ সালে শিল্পীজায়া সুসান ম্যাকডাওয়েল এয়াকিনস শিল্পীর মৃত্যুর এক বছর বাদে দিয়েছিলেন। চার বছর বাদে তিনি জেমস হুইটকম রিলে রচিত "দি ওল্ড সুইমিং'-হোল" কবিতার নামানুসারে তিনি ছবিটির নামকরণ করেন দি ওল্ড সুইমিং হোল। আমোন কার্টার মিউজিয়াম এয়াকিনসের দেওয়া মূল নাম সুইমিং বজায় রাখে।
এই ছবিতে দেখানো হয়েছে এয়াকিনস পাঁচ জন বন্ধু বা ছাত্রের সঙ্গে ফিলাডেলফিয়ার বাইরে মিল ক্রিকে অবস্থিত ডোভ লেক নামে একটি কৃত্রিম হ্রদে স্নান করছেন। প্রত্যেকেই জলের দিকে তাকিয়ে আছে (মার্টিন এ. বার্গারের ভাষায়, "একটি ধ্যানস্থ মুহুর্তে যেন হারিয়ে গেছে"।) এয়াকিনসের বিস্তারিত চিত্রাঙ্কণের দৌলতে গবেষকরা প্রত্যেককে চিহ্নিত করতে সক্ষম হয়েছেন। এঁরা হলেন (বাঁ দিক থেকে ডান দিকে): ট্যালকট উইলিয়ামস (১৮৪৯-১৯২৮), বেঞ্জামিন ফক্স (১৮৬৫-১৯০০), জন লরি ওয়ালেশ (১৮৬৪-১৯৫৩), জেসি গডলে (১৮৬২-১৮৮৯), হ্যারি নামক এয়াকিনসের আইরিশ সেটার কুকুরটি (১৮৮০-৯০), জর্জ রেনল্ডস (১৮৩৯-৮৯) ও এয়াকিনস স্বয়ং। যে পাথুরে শৈলান্তরীপে কয়েকজনকে বিশ্রাম নিতে দেখা যাচ্ছে, সেটি আসলে মিল ক্রিক মিলের ভিত্তি। মিলটি ১৮৭৩ সালে ভেঙে পড়েছিল। এটিই চিত্রের একমাত্র সভ্যতা-নিদর্শন—এছাড়া কোনো জুতো, জামা বা স্নানাগার ছবিতে দেখা যায় না। পিছনের ঝোপঝাড় একটা অন্ধকার প্রেক্ষাপট তৈরি করেছে, যার বিপরীতে সাঁতারুদের গাত্রবর্ণ উজ্জ্বল হয়ে দেখা যাচ্ছে।
thumb|left|[[ফ্রেডেরিক ব্যাজিল। সিন দেতে, ১৮৬৯, ক্যানভাস তৈলচিত্র, 62¼ × 62½ in (158 × 159 cm), ফগ আর্ট মিউজিয়াম, কেমব্রিজ, ম্যাসাচুয়েটস। প্যারিসে অধ্যয়নকালে এয়াকিনস এই ছবিটি দেখে থাকবেন। ]]
ছবিটির অঙ্কন-কৌশল পিরামিডের মতো। বাঁদিকের আধ-শোয়া অবয়বটি দর্শকের চোখ নিয়ে যায় একটি উপবিষ্ট অবয়বের দিকে। এই অবয়বটি হাত তুলে রয়েছে গডলের দিকে। গডলেই হল এই গঠন-পিরামিডের চূড়া। ডান দিকে যে অবয়বটি জলে ঝাঁপ দিচ্ছে, সেটি দৃষ্টি নিয়ে যায় এয়াকিনসের দিকে। এয়াকিনস সাঁতার কাটছেন। তিনি নিজেকেই এই দৃশ্যে অঙ্কিত করেছেন। তবে তাঁর গতি বাঁদিকে হওয়ায় দর্শকের দৃষ্টি আবার চিত্রের দিকে ফিরে আসে। এয়াকিনস ছবির ফোকাসটিকে নিপূণভাবে ব্যবহার করে এই পিরামিডতুল্য ভঙ্গিমাটি এনেছেন। ছবির মূল অংশ, যেখানে সাঁতারুরা রয়েছে, সেটি ঘনপিনদ্ধভাবে অঙ্কিত হয়েছে। অন্যদিকে বাইরের অংশগুলি ছড়িয়ে ছিটিয়ে রয়েছে। "দুইয়ের মধ্যে কার্যত কোনো মধ্যস্থতাকারী অংশ নেই।" ছবিতে আলোর ব্যবহার অপ্রাকৃতিক—কোনো কোনো জায়গায় অতি উজ্জ্বল, আবার কোথাও কোথাও অতিরিক্ত অন্ধকার—তবে যে এফেক্টের মাধ্যমে সাঁতারুদের দেহরেখা ফুটিয়ে তোলা হয়েছে, সেটি সাধারণ ক্ষেত্রে সূক্ষ্ম।
ছবিটির অঙ্কন-কৌশল এটির অনুষঙ্গ ও অ্যাকাডেমিক ঐতিহ্যের (পূর্ণাঙ্গ অবয়ব অঙ্কনের দক্ষতা) জন্য বিশেষভাবে উল্লেখযোগ্য। বহির্দ্বারে একাধিক নগ্ন পুরুষের পরস্পর স্থানবিন্যাসের জন্য এই ছবির বিশিষ্টতা। কেউ জলে ঝাঁপ দিচ্ছে, এমন অবস্থার ছবি পাশ্চাত্য শিল্পের ইতিহাসে বিরল। কার্যের ধারাবাহিকতা বোঝাতে গিয়ে অন্যান্য অবয়বগুলির ব্যবহারও শিল্পরুচিসম্মত হয়েছে। দেহভঙ্গিমাগুলির মূল উপজীব্য, "আধশোয়া অবস্থা থেকে উঠে বসা, সেখান থেকে দাঁড়ানো, তারপর ঝাঁপ"। একই সঙ্গে প্রতিটি অবয়ব এতটাই যত্নসহকারে অঙ্কিত হয়েছে যে কারোর যৌনাঙ্গ প্রদর্শিত হয়নি। আগের ছবিগুলির মতো এই ছবিতেও এয়াকিনস একটি আত্মপ্রতিকৃতি যুক্ত করেছেন; সেটি সাঁতারুর ভূমিকায় নিচের ডানদিকে। দ্য গ্রস ক্লিনিক বা ম্যাক্স মিট ইন আ সিঙ্গল স্কাল ছবিতে ব্যবহৃত আত্মপ্রতিকৃতির ধাঁচটি তিনি এখানে বর্জন করেছে। এখানে তাঁর উপস্থিতি দেখে বোঝা যায় না যে তিনি সঙ্গী, না শিক্ষক, না গোপন দর্শক। এয়াকিনসের চারিদিকে জলের ঢেউ ও যে ঝাঁপ দিচ্ছে তার চারপাশে জলের ছিটে একমাত্র নড়াচড়ার লক্ষণ। ছবিতে অন্য সবখানেই গতিকে রুদ্ধ করে দেওয়া হয়েছে। হ্রদে লাল-চুলওয়ালা অবয়বটির কাছে জল এতটাই শান্ত যে তাতে স্বচ্ছ প্রতিবিম্ব প্রতিফলিত হচ্ছে। ছবিতে ধ্রুপদি শিল্পনির্দেশনা ও বৈজ্ঞানিক প্রকৃতিবাদের পারস্পরিক টানাপোড়েন আলাদা মাত্রা দিয়েছে এই বৈপরীত্য।
thumb|টমাস এয়াকিনস। আর্কেডিয়া, ১৮৮৩, 38⅝ × 45 in (98 × 114 cm), ক্যানভাস তৈলচিত্র, [[দ্য মেট্রোপলিটান মিউজিয়াম অফ আর্ট। দ্য সুইমিং হোল ছবিটির মতো এই ছবিতেও ধ্রুপদি উৎপ্রেক্ষা ব্যবহৃত হয়েছে। ]]
দেহগুলির অবস্থান ও পেশীগঠনের ভঙ্গিমা গ্রিক শিল্পের দেহসৌন্দর্য ও পেশীসৌকর্য চেতনার ধ্রুপদি আদর্শগুলির অনুসারী। আধ-শোয়া অবয়বটি ডাইং গল ভাস্কর্যটির একটি রূপান্তর। এটি শিল্পীর অপেক্ষাকৃত অনেকটাই কম নিয়মতান্ত্রিক আত্মপ্রতিকৃতিটির একটি বিপরীত চিত্র। সম্ভবত এয়াকিনস একটি প্রাচীন ধারণার সঙ্গে আধুনিক ব্যাখ্যার মিলন ঘটাতে চাইছিলেন। ছবির বিষয়বস্তু সমসাময়িক। কিন্তু কয়েকটি অবয়বের ভঙ্গিমা ধ্রুপদি ভাস্কর্যকলাকে মনে করিয়ে দেয়। ১৮৬৯ সালে ফ্রেডেরিক বাজিল অঙ্কিত সেনে দেতে ছবিটি এয়াকিনসের ছবিটির একটি সম্ভাব্য সমসাময়িক অনুপ্রেরণা। প্যারিসে অধ্যয়নকালে এয়াকিনস সালোনে ছবিটি দেখে থাকবেন। সম্ভবত এই ছবিটি দেখেই এক আধুনিক প্রেক্ষাপটে পুরুষদের স্নানদৃশ্য অঙ্কনে তাঁর আগ্রহ জন্মেছিল।
এয়াকিনসের অন্যতম শ্রেষ্ঠ কীর্তি দ্য সুইমিং হোল অঙ্কনের পর আর্কেডিয়া থিমে এই ধরনের অনেকগুলি ছবি অঙ্কিত হয়েছিল। এই প্রসঙ্গে তিনি প্রাচীন গ্রিক ভাস্কর্যকলা সম্পর্কে বক্তৃতাও দিয়েছেন। পার্থেনন মার্বেলস থেকে ফিডিয়াসের প্যান-এথেনিয়ান শোভাযাত্রায় পেনসিলভানিয়া অ্যাকাডেমির দলটিও তাঁকে অনুপ্রাণিত করে। প্রসঙ্গত উল্লেখ্য, একগুচ্ছ ফটোগ্রাফ, রিলিফ ভাস্কর্য ও তৈল স্কেচের ফসল ১৮৮৩ সালে শিল্পীর আর্কেডিয়া ছবিটিও দ্য সুইমিং হোল ছবিটির অন্যতম অনুপ্রেরণা। আর্কেডিয়া ছবিটিতেও রাখালিয়া প্রাকৃতিক দৃশ্যে নগ্ন মানবদেহ অঙ্কিত হয়েছে। এই ছবিতে চিত্রকর মডেল হিসাবে ব্যবহার করেছিলেন এক ছাত্র, এক ভাগিনেয় ও চিত্রকরের প্রণয়ীকে।
অধ্যয়ন
দ্য সুইমিং হোল ছবিটি আঁকার আগে এয়াকিনস অনেকগুলি অয়েল স্কেচ ও ফটোগ্রাফ অধ্যয়ন করেছিলেন। ফটোগ্রাফ না অয়েল স্কেচ, কোনটি আগে তোলা বা আঁকা হয়েছিল (বা দুটিই একই দিনের কিনা), তা নিশ্চিত করে বলা যায় না।
সাধারণত সমাপ্তিচিত্রে একনিষ্ঠভাবে তাঁর স্কেচগুলিকে অনুসরণ করলেও, এই ছবির ক্ষেত্রে বেশ কয়েকটি অবৈশিষ্ট্যমূলক পরিবর্তন ঘটিয়েছিলেন। এই পরিবর্তনগুলি ছিল মূলত অবয়বগুলির চলন বা অবস্থান সংক্রান্ত। এয়াকিনসের বন্ধু ও ছাত্র চার্লস ব্রেগলার এই প্রক্রিয়াটির বর্ণনা দিতে গিয়ে লিখেছেন:
"...দ্য সুইমিং হোল-এর মতো একটি ছবির জন্য, একটি ৮ X ১০ ইঞ্চি [২০ X ২৫ সেন্টিমিটার] আকারের ছোটো স্কেচ অঙ্কিত হয়, তারপর পৃথক পৃথক ভাবে তিনি প্রাকৃতিক পরিবেশ ও অবয়বগুলির পাঠ প্রস্তুত করেন, যাতে রং, বর্ণসংগতি ইত্যাদি সঠিকভাবে ধরা যায়। যে অবয়বটি ঝাঁপ দিচ্ছে সেটির অঙ্কন ছিল সবচেয়ে কঠিন কাজ। এই অবয়বটির মডেল প্রথমে মোম দিয়ে তৈরি করা হয়। এইভাবে তিনি প্রতিটি আকৃতি সম্পর্কে পুঙ্খানুপুঙ্খ জ্ঞান অর্জন করেন।"
কমিশন ও প্রতিক্রিয়া
thumb|right|upright|[[জন ম্যাকল্যুর হ্যামিলটন। পোর্ট্রেট অফ এডওয়ার্ড হরনর কোটেস, ১৯১২]] কোটেস ছবিটিকে পেনসিলভানিয়া অ্যাকাডেমি অফ দ্য ফাইন আর্টসে প্রদর্শিত করতে চেয়েছিলেন। ১৮৮৫ সালের হেমন্তে এটি অ্যাকাডেমির প্রদর্শনীতে প্রদর্শিতও হয়। যদিও কোটেস এটিকে এয়াকিনসের প্রতিনিধিত্বমূলক কাজ বলে স্বীকার করেননি এবং সেই কারণে এটি প্রত্যাখ্যানও করেছিলেন। ১৮৮৫ সালের ২৭ নভেম্বর একটি চিঠিতে ইয়াকিনসকে কারণ ব্যাখ্যা করে কোটেস লেখেন:
কোটেস সঠিক কী কারণে এই ছবিটি কিনতে পারেননি, তা জানা যায় না। সম্ভবত, তাঁর মনে হয়েছিল যে, এই ছবিটি সংগ্রহ করলে বিতর্কের সৃষ্টি হতে পারে। কোটেস যেহেতু নিজে এয়াকিনসের অ্যাকাডেমির হেড অফ ইনস্ট্রাকশন ছিলেন, তাই এয়াকিনসের কাজকর্ম সম্পর্কে তাঁর সম্যক ধারণা থাকা স্বাভাবিক। এই ছবির নগ্নতা তাঁকে অবাক বা চমকিত করেছিল, এমন কথা সেই কারণে বলা যায় না। বরং মনে করা হয়, কোটেস ছবির অবয়বগুলিকে চিনতে পেরেছিলেন। কারণ, একজন বাদে এঁরা সকলেই ছিলেন অ্যাকাডেমিতে এয়াকিনসের ছাত্র। সন্দেহ নেই, ছবিতে যে জায়গাটির দৃশ্য অঙ্কিত হয়েছে, তাও তিনি চিনতেন। কারণ, এই জায়গাটি ছিল যে হ্যাভারফোর্ড কলেজ থেকে কোটেস স্নাতক স্তরের পড়াশোনা করেছিলেন, সেখান থেকে মাত্র আধ মাইল (৮০০ মিটার) দূরে। অ্যাকাডেমির এক শিক্ষক ও তাঁর ছাত্রদের নগ্ন ছবি অ্যাকাডেমির পরিচালকদের কাছে অত্যন্ত সংবেদনশীল বিষয় হয়ে উঠতে পারত। কারণ, মডেলিং-এর কাজ সেই যুগে ঘৃণিত বলে বিবেচিত হত বলে তাঁরা এয়াকিনসকে অ্যাকাডেমির ছাত্রদের মডেল হিসেবে ব্যবহার করতে নিষেধ করেছিলেন। কোটেস দ্য সুইমিল হোল ছবিটির বদলে এয়াকিনসের "অপেক্ষাকৃত কম বিতর্কিত দৃশ্য বর্গ"-এর দ্য প্যাথেটিক সং ছবিটি নির্বাচিত করেন। তিনি আগের কমিশনের ৮০০ মার্কিন ডলারই এয়াকিনসকে দিয়েছিলেন। উক্ত ছবিটি এখন করকোরান গ্যালারি অফ আর্টে রক্ষিত আছে।
"আমার আঁকা অবয়বগুলি মাথা আর হাত বের করে থাকা পোষাকের গুচ্ছ নয়, এগুলি সেই শক্তিশালী জীবন্ত দেহের প্রতিকৃতি যা অধিকাংশ ছবিতে দেখানো হয়ে থাকে। জীবনের শেষভাগ এইভাবে অধ্যয়নে আত্মনিয়োগ করে নিশ্চয় বুঝতে পারছ, আমার কাছে চিত্রকলা একটি খুব ভাবগম্ভীর অধ্যয়নের বিষয়। অবয়ব অঙ্কনশৈলীর সবচেয়ে বড়ো শত্রু নকল শালীনতার প্রতি আমার ধৈর্য খুবই কম। প্রকৃতির শ্রেষ্ঠ শিল্পকর্ম নগ্ন অবয়বের দিয়ে তাকানোকে আমি অনুচিত মনে করি না। যদি অনুচিত হয়, তবে এই অনৌচিত্যের সূত্রপাত কোথায় হয়েছিল? নগ্ন অবয়বের ছবি বা নগ্ন মূর্তির দিকে তাকানো কি ভুল? আগের প্রজন্মের ইংরেজ ভদ্রমহিলারা তাই মনে করতেন। তাই তাঁরা স্ট্যাচু গ্যালারিতে যেতেন না। কিন্তু আজ আর তাঁরা তা করেন না। বা এটি কি লিঙ্গের প্রশ্ন। পুরুষদের কি শুধু পুরুষদের দেখার জন্যই পুরুষ মূর্তি বানানো উচিত? আর মেয়েদের দেখার জন্য মেয়েদের মূর্তি মেয়েদেরই বানানো উচিত? পুরুষ-চিত্রকরেরা শুধু পুরুষ-ঘোড়ার আর বৃষ আঁকবে আর রোজা বনহেরের মতো মেয়ে-চিত্রকরের আঁকবে মাদী-ঘোড়া আর গোরুর ছবি? শবব্যবচ্ছেদাগারে যে হতভাগ্য পুরুষ দেহটি পড়ে আছে, সেটি মিস প্রুডারির নৈতিকতা ক্ষুণ্ণ হওয়ার আগেই কি নষ্ট করে ফেলতে হবে?... এমন অপমানজনক ব্যবস্থাই আমাকে রাগিয়ে তোলে। কেউ কি দেখতে পাচ্ছে না যে কী লজ্জাজনক বৈষম্যের দিকে এই সব ভ্রান্ত ধারণা আমাদের ঠেলে দিচ্ছে? কী ভয়ানক তা? আমার বিবেক পরিষ্কার। আমার যন্ত্রণাও তাই শেষ।"
সংগ্রাহক
thumb|টমাস এয়াকিনস, ১৮৮২ কোটেসের দ্বারা প্রত্যাখ্যাত হওয়ার পর আমৃত্যু এয়াকিনসেরই কাছে ছিল এই ছবিটি। শিল্পীর জীবদ্দশায় মাত্র দু-বার প্রদর্শিত হয়েছে ছবিটি: ১৮৮৬ সালে কেনটাকির লুইসভিলের সাউদার্ন এক্সপোজিশনে এবং ১৮৮৭ সালে শিকাগোর ইন্ট্রা-স্টেট ইন্ডাস্ট্রিয়াল এক্সপোজিশনে। দুই ক্ষেত্রেই সমালোচকেরা ছবিটিকে উপেক্ষা করেছিলেন। ঐতিহাসিক নথিপত্র থেকে ছবিটি একপ্রকার উধাও হয়ে গিয়েছিল। এয়াকিনস বা তাঁর বন্ধুদের কাছ থেকে শিল্পীর জীবদ্দশায় এই ছবিটির কোনো সূত্রই পাওয়া যায় নি। তাঁর মৃত্যুর পর ১৯১৭ সালে ফিলাডেলফিয়া ও নিউ ইয়র্কের একটি স্মরণ-প্রদর্শনীতে ছবিটি প্রদর্শিত হয়।
১৯২৫ সালে শিল্পীজায়ার কাছ থেকে টেক্সাসের ফোর্ট ওয়ার্থের কমিউনিটি ছবিটি কিনে নেয় ৭৫০ মার্কিন ডলারের বিনিময়ে। সেই থেকে ছবিটি মডার্ন আর্ট মিউজিয়াম অফ ফোর্ট ওয়ার্থের আদি-সংস্থা ফোর্ট ওয়ার্থ আর্ট অ্যাসোসিয়েশনের সম্পত্তি হিসেবে শহরের পাবলিক লাইব্রেরিতে প্রদর্শিত হতে থাকে। ১৯৯০ সালে মিউজিয়াম কর্তৃপক্ষ ঘোষণা করেন যে, আধুনিক শিল্পকর্ম ক্রয়ের টাকা জোগাড়ের জন্য ছবিটি বিক্রি করে দেওয়া হবে। কিন্তু কর্তৃপক্ষের এই সিদ্ধান্তের বিরুদ্ধে জনমত সৃষ্টি হলে, মিউজিয়াম স্থানীয় ক্রেতার সন্ধান করতে থাকে। এরপর অনেক দরকষাকষির পর আমোন কার্টার মিউজিয়াম ১০ মিলিয়ন মার্কিন ডলারের বিনিময়ে দ্য সুইমিং হোল ছবিটি কিনে নেয়।
পুনরুদ্ধার
আমোন কার্টার মিউজিয়াম দ্য সুইমিং হোল ছবিটি কেনার পূর্বে ছবিটিকে সাতবার বিতর্কিতভাবে সংস্কার করা হয়। সম্ভবত ১৯১৭ সালে এয়াকিনসের স্মরণ-প্রদর্শনীতে প্রদর্শিত হওয়ার আগেও একবার এটির সংস্কার করা হয়েছিল। সেই সময়কার একটি ফটোগ্রাফে ছবিটির গ্লেজে একটি ফাটল ও কস্টিক তরলের (সম্ভবত) ছিটের দাগ দেখা যায়। ফোর্ট ওয়ার্থ আর্ট অ্যাসোসিয়েশন ছবিটি কেনার পর মাঝেমধ্যেই প্রদর্শনীতে পাঠাত। ফলে ছবিটি ক্ষতিগ্রস্থ হয়েছিল। ১৯৩৭ সালে নিউ ইয়র্ক সিটির একটি প্রাইভেট গ্যালারিতে ছবিটির সংস্কার করে ছিটের দাগটি নির্মূল করা হয়। ১৯৪৪ সালে এটিকে সংস্কার ও পুনরুদ্ধার করা হয়। এরপর ১৯৪৭ সালে ফের পুনরুদ্ধার করা হয়। দু-বারই পুনরুদ্ধারের কাজ করেছিল নিউ ইয়র্কের এক প্রাইভেট ডিলার। ১৯৫৪ ও ১৯৫৭ সালে ব্রুকলিন মিউজিয়াম ছবিটির দুটি অপ্রধান পুনরুদ্ধারের কাজ করে। এরপর বিভিন্ন জায়গায় প্রদর্শিত হলেও ১৯৯৩ সালের আগে ছবিটির কোনো সংস্কার করা হয়নি।
আমোন কার্টার মিউজিয়াম ১৯৯৩ সালের জুন মাসে ছবিটি ক্রয় করে। আমোন কার্টার ও কিমবেল আর্ট মিউজিমারের ক্লেয়ার এম. ব্যারি ও অন্যান্য কর্মীরা এরপর ছবিটির প্রধান পুনরুদ্ধারের কাজে হাত দেন। ব্যারির মতে, "পুনরুদ্ধারের সময় অপেক্ষাকৃত কম গুরুত্বপূর্ণ ক্ষয়ক্ষতির দিকগুলি আবিষ্কৃত হয়, যেগুলি আগে ধরা পড়েনি। বিবর্ণ হয়ে যাওয়া বার্নিশ বা অতিরঞ্জনের বেশ কয়েকটি লেয়ার বাদ দেওয়া হয়। তুলির কাজের এক সমৃদ্ধ ও বিচিত্র উপরিতল প্রকাশিত হয়ে পড়ে। এখানে ধরা পড়ে নিসর্গ দৃশ্যের মুক্ততর ব্যবহারে অবয়বগুলির নিয়ন্ত্রিত এবং প্রায় মিনিয়েচার-প্রতীম অঙ্কণশৈলী।"
মূল গ্লেজ ও পূর্ববর্তী পুনরুদ্ধারের সময় আরোপিত গ্লেজগুলিকে পৃথক করার উপর বেশি জোর দেওয়া হয়। পূর্বতন আরোপিত অংশগুলি বাদ দিয়ে একটি প্রাকৃতিক রেজিন বার্নিশ যুক্ত করা হয়। ১৯৯২ সালে ছবিটির আদি ফ্রেমটিকেও আবিষ্কার করা হয়। এই ফ্রেমটিও পরিষ্করণ ও পুনরুদ্ধার করে ছবির সঙ্গে জুড়ে দেওয়া হয়।
পুনরুদ্ধারের সময় দেখা যায়, ১৮৮৩ সালটিকে এই ছবির অঙ্কণকাল ধরা হলেও তা ভুল। শিল্পীর অস্পষ্টে হস্তাক্ষরে লিখিত ১৮৮৫ সাল অভিলেখটি পূর্বতন পুনরুদ্ধারকারীর ভুলবশত হয়ে গিয়েছিল ১৮৮৩।
ব্যাখ্যা
দ্য সুইমিং হোল ছবিটি এয়াকিনসের পদ্ধতি ও শিক্ষাগত আদর্শের পূর্ণাঙ্গ প্রতিনিধি। তিনি লাইফ স্টাডি, ফটোগ্রাফি, ওয়াক্স স্টাডি ও নিসর্গ স্কেচের সাহায্য নিয়েছেন এই ছবিটি আঁকতে। এটি মানবরূপের প্রতি তাঁর আগ্রহের একটি মূর্ত স্বরূপ। লয়েড গুডরিক (১৮৯৭-১৯৮৭) মনে করতেন, এই ছবিটি "এয়াকিনসের শ্রেষ্ঠ নগ্নতা-চিত্রণ"। অবয়বের ধারণা এখানে নিটোল এবং অবয়বগুলিও যথাযথভাবে নিসর্গের সঙ্গে খাপ খেয়ে গেছে। ছবিটি সূক্ষ্ম বর্ণসৃজন ও শিল্পীর "সমৃদ্ধ চিত্রসমূহের" অন্যতম। শিল্পীর অপর এক জীবনীকার উইলিয়াম ইনেস হোমার (জন্ম ১৯২৯) অবশ্য ছবিটি সম্পর্কে সংযত মতামত প্রকাশ করেছেন। তিনি অবয়বগুলির "পোজ" খুব কঠোরভাবে অ্যাকাডেমিক রীতির অনুসারী বলে উল্লেখ করেন। চিত্রের মান ও পরিবেশের প্রভাব সংক্রান্ত কয়েকটি অসঙ্গতির উল্লেখ করেছেন হোমার। তিনি লিখেছেন ধ্রুপদি ও প্রকৃতিবাদী ধারণার চিত্রণে এই ছবিটি অসফল। তাঁর মতে, "নগ্ন অবয়বগুলিকে যেন স্টুডিও থেকে তুলে এনে নৈসর্গিক পরিবেশে বসিয়ে দেওয়া হয়েছে।"
thumb|left|[[জর্জ বেলোজ। ফর্টি-টু কিডস, ১৯০৭, ক্যানভাস তৈলচিত্র, করকোরান গ্যালারি অফ আর্ট।]]
এয়াকিনসের এই ছবিটি পরবর্তীকালে আমেরিকান বাস্তবতাবাদী প্রজন্মটিকেও প্রভাবিত করেছিল। জর্জ বেলোজের (১৮৮২-১৯২৫) ফর্টি-টু কিডস (!৯০৭) ছবিটি দ্য সুইমিং হোল ছবিটির সঙ্গে এক নিশ্চিত সমরূপতা বহন করে। যদিও বেলোজের ছবিটিকে এয়াকিনসের ছবিটির প্যারোডি মনে করা হয়। তাছাড়া এই ছবিতে গ্রামীণ পরিবেশের পরিবর্তে নিউ ইয়র্ক সিটির হাডসন নদে অনেক নগ্ন শিশুর স্নান প্রদর্শিত হয়েছে। এয়াকিনসের দর্শনকে প্রতিফলিত করে বেলোজ পরে তাঁর ফর্টি-টু কিডস চিত্রাঙ্কণের উদ্দেশ্য ব্যাখ্যা করতে গিয়ে বলেন: "পেশাদার মুষ্টিযোদ্ধা ও সাঁতারুরাই ছিল একমাত্র বিষয় যাদের পেশীসঞ্চালন আইনত নগ্নভাবে আঁকা যেত।"
শিল্পীর মৃত্যুর পর শিল্পীজায়া ছবিটির যে পুনর্নামকরণ করেছিলেন, তার সঙ্গে জড়িত ছিল রিলের কবিতার স্মৃতিমেদুর চেতনার অনুষঙ্গ। আরও সাম্প্রতিককালে ছবির বিষয়বস্তুটিকে ওয়াল্ট হুইটম্যান (১৮১৯-৯২) রচিত সং অফ মাইসেলফ কাব্যের (বিশেষত "টোয়েন্টি-এইট ইয়াং মেন বেদ বাই দ্য শোর" অংশ যেখানে পুরুষদের নগ্নস্নানের প্রসঙ্গ রয়েছে) সঙ্গে তুলনা করা হয়েছে। হুইটম্যান সম্ভবত এই ছবির অনুপ্রেরণা যুগিয়েছেন। নগ্নতার উদযাপন হুইটম্যানের ক্ষেত্রে ছিল সমকামিতার প্রকাশ্য অভিব্যক্তি। এই নগ্নতা উভয়ের শিল্পকর্মেই উপস্থিত।. ১৮৯৫ সালে এয়াকিনসের এক পুরুষ ছাত্র স্মৃতিচারণায় "আমরা হুইটম্যান-অনুগামীরা" শব্দবন্ধটি ব্যবহার করেছিলেন। এটিকে সমকামিতার অনুষঙ্গে দেখা হয়। "কিন্তু উভয়ের বৈবাহিক সম্পর্ক এমনই ছিল যে একমাত্র এয়াকিনস ছাড়া (দ্য সুইমিং হোল ছবির) ব্যক্তিবর্গের ব্যক্তিগত জীবন বা যৌনপ্রবৃত্তি সম্পর্কে কোনো ধারণাই পাওয়া যায় না।"
right|thumb|বর্তমানে [[ডোভ লেক, পেনসিলভানিয়া|ডোভ লেক]]
ছবিটিকে প্লেটোনিক দৃষ্টিতে নৈসর্গিক পরিবেশে আত্মসচেতনতাহীন পুরুষ নগ্নতার অভিপ্রকাশ মনে করা হলেও, ১৯৭০-এর দশকে কয়েকজন আমেরিকান লেখক এয়াকিনসের চিত্রকর্ম, বিশেষ করে দ্য সুইমিং হোল ছবিটির সঙ্গে হোমোইরোটিক অনুষঙ্গ খুঁজে পান। সমালোচকেরা দণ্ডায়মান অবয়বটির পশ্চাদ্দেশ অঙ্কনের নিখুঁত শৈলীটি পর্যবেক্ষণ করে এটির সঙ্গে "হোমোইরোটিক মনোভাবের" মিলের কথা বলেছেন। জোনাথান ওয়েনবার্গের মতে, দ্য সুইমিং হোল আমেরিকান শিল্পে হোমোইরোটিক চিত্রকল্পের দরজা খুলে দেয়। এয়াকিনসের শিল্পকর্মে যৌনতা সম্পর্কে এক দ্ব্যর্থতাবোধক অথচ চিত্তাকর্ষক উপাদান পাওয়া যায়। ফোটোগ্রাফ, অয়েল স্কেচ এবং সাঁতারুদের একটি সম্পূর্ণ ছবি পর্যবেক্ষণ করে শিল্প ঐতিহাসিকেরা শিল্পীর উদ্দেশ্য সম্পর্কে ভিন্ন ভিন্ন মত পোষণ করেন।
কেপলার-৫বি
কেপলার-৫বি হল নাসা'র কেপলার মহাকাশযান মিশন দ্বারা প্রথম আবিষ্কৃত ৫টি গ্রহের মধ্যে একটি। গ্রহটি হলো একটি উত্তপ্ত বৃহস্পতি গ্রহ যা একটি উপদানবাকৃতির নক্ষত্রকে কেন্দ্র করে ঘোরে, যে নক্ষত্রটি সূর্য থেকে অনেক বেশি ভরবিশিষ্ট, বড় এবং বিকীর্ণ। কেপলার-৫-এর পরিভ্রমণরত স্থানে একটি গ্রহ আছে বলে ধারণা করা হত এবং তাই এই গ্রহ কেপলার অবজেক্ট অব ইন্টারেস্টের একটি হিসেবে নথিবদ্ধ হয়। পরবর্তীতে পর্যবেক্ষণের মাধ্যমে কেপলার-৫'কে একটি গ্রহ হিসেবে নিশ্চিত করা হয় এবং একই সাথে এর নানা বৈশিষ্ট্যও উদ্ঘাটিত হয়। ২০১০ সালের জানুয়ারির ১০ তারিখে একটি সভায় আমেরিকান এস্ট্রোনোমিক্যাল সোসাইটি গ্রহটির আবিষ্কারের ঘোষণা দেয়। গ্রহটির ভর বৃহস্পতি গ্রহ থেকে ২গুণ বেশি এবং এটি বৃহস্পতি অপেক্ষা ১.৫ গুণ বড়। এছাড়াও এটি বৃহস্পতি গ্রহ অপেক্ষা ১৫গুণ বেশি উত্তপ্ত। কেপলার-৫বি গ্রহ কেপলার-৫ নক্ষত্রকে ৩.৫ দিনে প্রায় ০.০৫১জ্যোতির্বিদ্যা-একক (৭.৬ গিগামিটার)-এ প্রদক্ষিণ করে। কেপলার ৫বি আমাদের সৌরজগৎ থেকে Cygnus constellation বা বকমন্ডল নক্ষত্রমন্ডলীতে অবস্থিত।
পর্যবেক্ষণের ইতিহাস
কেপলার মহাকাশযান তাদের অভিযানের প্রাথমিক পর্যায়ে একটি আবর্তনের ঘটনাসমূহের সিরিজ প্রকাশ করেছিল, যার মধ্য দিয়ে গ্রহের মতো কোনো বস্তু যেতে পারত এবং পরবর্তীতে অনুজ্জ্বল হয়ে যেত। এরকম বস্তুগুলোকে কেপলার ইনপুট ক্যাটালগ থেকে নিয়ে কেপলার অবজেক্ট অব ইন্টারেস্টে বিন্যস্ত করা হয়। কেপলার-৫ ছিল এদের মধ্যে অন্যতম একটি কৌতূহলের বস্তু এবং একে কোল-১৮ হিসেবে সংজ্ঞায়িত করা হয়েছিল।
নাক্ষত্রিক পরিমিতি প্রতিষ্ঠিত হবার পরে, নিশ্চিত করতে ব্যস্ত হয়ে পড়েন যে কেপলার-৫ এর ট্রানসিট ইভেন্ট গ্রসন বাইনারি এর মত ভুল নয়। কেপলার-৫বি এর গ্রহবিষয়ক স্বভাব পরিলক্ষিত করার পর কেপলার টিম নক্ষত্রের পিছে এর গুপ্তভাব সম্পর্কে জানতে চেয়েছিল এবং আশা করেছিল এর দিনের অংশে তাপমাত্রা বের করতে পারবে। বিজ্ঞানীরা অবশেষে দু'টি জিনিসই বের করতে পেয়েছে এবং গ্রহের সুস্থিতি তাপমাত্রাও বের করতে সামর্থ্য হয়েছে। অভিযোজিত তন্তু ব্যবহারকৃত ক্ষুদ্র দাগ ইমেজিং করার মাধ্যমে আরিজোনার উইন মানমন্দির এবং ক্যালিফোর্নিয়া প্যালোমার মানমন্দিরে ব্যাকগ্রাউন্ড তারকা থেকে কেপলার-৫ পর্যবেক্ষণ করা হয়।
২০০৯ সালের ৪ জুন ফাইবের-ফেড ইচেল স্পেক্টোগ্রাফ ব্যবহার করে ক্যানার আইল্যান্ডের নরডিক অপটিক্যাল টেলিস্কোপ দ্বারা নাক্ষত্রিক শ্রেণীর বস্তু শনাক্ত করার জন্য তথ্য প্রদান করেছিল। ডব্লিউ. এম কেক মানমদিরে উচ্চ রেজ্যুলেশনের ইচেল স্পেক্টোগ্রাফ ব্যবহার করে রেডিয়েল বেগ মাপা হয় যা নাক্ষত্রিক পরিমিতিকে পুনরায় সংজ্ঞায়িত করতে সাহায্য করে। যন্ত্রটি ২০০৯ সালের ৩-৬ জুন এবং ২০০৯ সালের ২-৪ জুলাই ব্যবহার করা হয়েছিল।
কেপলার-৫ কেপলার টিম দ্বারা বিবেচনা করা হয়েছিল গ্রহের চরম পর্যায়ের গবেষণা করার জন্য; এর উচ্চ তাপমাত্রা, বৃহৎ আকৃতি এবং অল্প কক্ষীয় পর্যায়কাল উপরের অবস্থাগুলো গবেষণার ক্ষেত্রে অবদান রাখত। কেপলার টিম ২০১০ সালের ৪ জানুয়ারি আমেরিকান জ্যোতির্বিজ্ঞান সোসাইটির ২১৫তম মিটিং-এ কেপলার-৪বি, কেপলার-৬বি, কেপলার-৭বি, কেপলার-৮বি গ্রহ সহ কেপলার-৫বি আবিষ্কারেরও ঘোষণা দেয়।
হোস্ট তারকা
কেপলার-৫ হলো সিগনাস তারকামন্ডলের একটি উপদানব এর কেন্দ্রের সকল হাইড্রোজেন অনেক তাড়াতাড়ি সময়ে শেষ করে ফেলেছে এবং বর্তমানে কোরের চারপাশের এলাকার শেলে হাইড্রোজেন পোড়ানো শুরু করেছে। তারকাটি সূর্যের ভরের ১.৩৭৪গুণ (অন্য একটি মডেল অনুযায়ী এটির ভর সূর্যের ১.২১ গুণ), যদিও এর ব্যাসার্ধ সূর্য থেকে ১.৭৯৩ গুণ বেশি। তারকাটির ধাতবতা বা [Fe/H] = ০.০৪, অর্থাৎ, কেপলার-৫ এর লোহার স্তর সূর্য থেকে ১.১০ গুণ বেশি।
তারকাটির আপাত মান ১৩.৪, অর্থাৎ এটি খালি চোখে দেখা যাবেনা।
বৈশিষ্ট্য
কেপলার-৫বি হলো একটি উত্তপ্ত বৃহস্পতিগ্রহ যার ভর বৃহস্পতি থেকে ২.১১৪ গুণ বেশি এবং ব্যাসার্ধ বৃহস্পতির থেকে ১.৪৩১ গুণ বেশি। এর মানে কেপলার-৫বি'র ঘনত্বও বেশি নয়। গ্রহটির পরিমাপকৃত ঘনত্ব হলো ০.৮৯৪ গ্রাম/সে.মি.^৩ যা বিশুদ্ধ পানির থেকে কম এবং এটি শনি গ্রহ'র ঘনত্বের সাথে তুলনাযোগ্য। শনি'র ঘনত্ব হলো প্রায় ০.৬৯গ্রাম/সে.মি.^৩। গ্রহটির তাপমাত্রা ১৮৬৮ কেলভিন, তাই এটি বৃহস্পতি গ্রহ থেকে ১৫ গুণ বেশি উত্তপ্ত।
জিম সর্ব
জিম সর্ব (জন্ম ২৭ই আগস্ট ১৯৮৭) হলেন একজন ভারতীয় অভিনেতা এবং থিয়েটার পরিচালক। হিন্দি চলচ্চিত্র শিল্পে তার পার্শ্ব কাজের জন্য বিশেষভাবে পরিচিত, তিনি একটি স্ক্রিন পুরস্কার এবং দুইটি ফিল্মফেয়ার পুরস্কারের প্রাপক। অধিকতর, তিনি ভারতে বহুসংখ্যক প্রযোজিত নাট্যশালায় পরিচালনা এবং অভিনয় করেছেন।
রাম মাধবনির সমলোচনামূলক এবং ব্যবসাহিকভাবে সফল জীবনীসংক্রান্ত নাটকীয় চলচ্চিত্র নির্জা-তে খলনায়কের চরিত্রে অভিনয় করে, ২০১৬ সালে তিনি চলচ্চিত্রে প্রথম্বারের জন্য আবির্ভূত হন; ভূমিকাটির জন্য সমলোচকদের থেকে ইতিবাচক সমলোচনা এবং ফিল্মফেয়ার শ্রেষ্ঠ পার্শ্ব অভিনেতা পুরস্কারের ও একটি স্ত্রিন পুরস্কারের মতো পুরস্কার ও মনোনয়ন অর্জন করেন। রোমাঞ্চকর চলচ্চিত্র অ্যা ডেথ ইন দ্য গুঞ্জ-এ তার ভূমিকার পর, তিনি ঐতিহাসিক নাটকীয় চলচ্চিত্র পদ্মাবত (২০১৮) এবং জীবিনীসংক্রান্ত চলচ্চিত্র সঞ্জু-তে তার নেতিবাচক ভূমিকার জন্য প্রভাবশালী অভিনেতা হয়ে ওঠেন এবং উভয়ই ২০১৮ সালের সর্বোচ্চ উপার্জিত ভারতীয় চলচ্চিত্রের তালিকার স্থান দখল করে।
দ্য ফিলাডেলফিয়া স্টোরি (চলচ্চিত্র)
দ্য ফিলাডেলফিয়া স্টোরি (The Philadelphia Story) জর্জ কিউকার পরিচালিত মার্কিন হাস্যরসাত্মক চলচ্চিত্র। ফিলিপ ব্যারি রচিত একই নামের মঞ্চনাটক অবলম্বনে চলচ্চিত্রটির চিত্রনাট্য রচনা করেছেন ডোনাল্ড ওগডেন স্টুয়ার্ট। এতে একজন বিত্তশালী কেতাদুরস্ত মহিলার প্রাক্তন স্বামী ও একজন টেবলয়েড ম্যাগাজিনের সাংবাদিকের আগমনে তার বিবাহের পরিকল্পনার জটিলতা তুলে ধরা হয়েছে। এতে শ্রেষ্ঠাংশে অভিনয় করেন ক্যারি গ্র্যান্ট, ক্যাথরিন হেপবার্ন, জেমস স্টুয়ার্ট ও নবাগত রুথ হাসি। নারী চরিত্রটি নাট্যকার ব্যারির বন্ধুর স্ত্রী হেলেন হোপ মন্টগোমেরি স্কট (১৯০৪-১৯৯৫) এর জীবন থেকে অনুপ্রাণিত।
চলচ্চিত্রটি ১৩তম একাডেমি পুরস্কারে শ্রেষ্ঠ চলচ্চিত্র বিভাগে মনোনয়নসহ ৬টি মনোনয়ন পায় এবং জেমস স্টুয়ার্ট শ্রেষ্ঠ অভিনেতা বিভাগে ও ডোনাল্ড ওগডেন স্টুয়ার্ট শ্রেষ্ঠ লেখনী (চিত্রনাট্য) বিভাগে পুরস্কৃত হন। লাইব্রেরি অব কংগ্রেস ১৯৯৫ সালে ছবিটিকে "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় ফিল্ম রেজিস্ট্রিতে সংরক্ষণের জন্য নির্বাচন করে।
কুশীলব
right|315px|thumb|চলচ্চিত্রের একটি দৃশ্যে [[ক্যাথরিন হেপবার্ন, ক্যারি গ্র্যান্ট, জেমস স্টুয়ার্ট ও রুথ হাসি।]]
দোনবাসের যুদ্ধ
দোনবাসের যুদ্ধ হল ইউক্রেনের দোনবাস অঞ্চলে একটি সশস্ত্র সংঘাত, যা বৃহত্তর রুশ-ইউক্রেনীয় যুদ্ধের অংশ। ২০১৪ সালের মার্চ মাসের শুরু থেকে, ২০১৪-এর ইউক্রেনীয় বিপ্লব ও ইউরোমাইদান আন্দোলনের পরে, রাশিয়াপন্থী সরকার বিরোধী বিচ্ছিন্নতাবাদী গোষ্ঠীগুলির বিক্ষোভ ইউক্রেনের দোনেৎস্ক ও লুহানস্ক ওব্লাস্তে সংঘটিত হয়েছিল, যাকে সম্মিলিতভাবে দোনবাস অঞ্চল বলা হয়। এই বিক্ষোভগুলি, যা রাশিয়ান ফেডারেশন দ্বারা ক্রিমিয়াকে সংযুক্ত করার পরে ২০১৪ সালের ফেব্রুয়ারি-মার্চ মাসে এবং দক্ষিণ ও পূর্ব ইউক্রেন জুড়ে সমসাময়িক বিক্ষোভের একটি বৃহত্তর গোষ্ঠীর অংশ ছিল, যা স্ব-ঘোষিত বিচ্ছিন্নতাবাদী শক্তি দোনেৎস্কের ও লুহানস্ক গণপ্রজাতন্ত্রী (যথাক্রমে ডিপিআর এবং এলপিআর) এবং ইউক্রেনীয় সরকার মধ্যে সশস্ত্র সংঘর্ষে পরিণত হয়েছিল।
যদিও প্রাথমিক বিক্ষোভগুলি নতুন ইউক্রেনের সরকারের প্রতি অসন্তোষের স্থানীয় অভিব্যক্তি ছিল, রাশিয়া ইউক্রেনের বিরুদ্ধে একটি সমন্বিত রাজনৈতিক ও সামরিক অভিযান শুরু করার জন্য তাদের সুবিধা নিয়েছিল। রুশ নাগরিকরা ২০১৪ সালের এপ্রিল থেকে আগস্ট মাস পর্যন্ত দোনেৎস্কে বিচ্ছিন্নতাবাদী আন্দোলনে নেতৃত্ব দিয়েছিল এবং রাশিয়ার স্বেচ্ছাসেবক ও ম্যাটেরিয়াল দ্বারা সমর্থিত ছিল। সংঘাত ২০১৪ সালের মে মাসে বৃদ্ধি পাওয়ার সঙ্গে সঙ্গে, রাশিয়া একটি "হাইব্রিড পদ্ধতি" নিযুক্ত করে, যা দোনবাস অঞ্চলকে অস্থিতিশীল করতে বিভ্রান্তিমূলক কৌশল, অনিয়মিত যোদ্ধা, নিয়মিত রাশিয়ান সৈন্য ও প্রচলিত সামরিক সহায়তার সমন্বয় মোতায়েন করে।
রাশিয়া ২০২২ সালের ২১শে ফেব্রুয়ারি তারিখে ডিপিআর ও এলপিআর-এর স্বীকৃতি ঘোষণা করে এবং ২৪শে ফেব্রুয়ারি ইউক্রেনে পূর্ণ মাত্রায় আগ্রাসন শুরু করে।
বক্রতার কেন্দ্র
থাম্ব|২৫০×২৫০পিক্সেল|অবতল দর্পনের বক্রতার কেন্দ্র C এবং ফোকাস F থাম্ব|২৫০×২৫০পিক্সেল|[[বৃত্তচাপের (কালো বক্ররেখা) বক্রতার কেন্দ্র]]
জ্যামিতিতে কোন বক্ররেখার বক্রতার কেন্দ্র এমন এক বিন্দুতে পাওয়া যায় বক্ররেখাটি থেকে যার দূরত্ব নর্মাল ভেক্টর বরাবর শায়িত বক্রতার ব্যাসার্ধের সমান। অসীমত্বস্থ বিন্দু (point at infinity) হল সেই বিন্দু যেখানে অনন্ততা বা অসীমত্ব ঘটে। যদি বক্রতা শূন্য হয় তাহলে বক্রতার কেন্দ্রটি হবে অসীমত্বস্থ বিন্দু বা আদর্শ বিন্দু। বক্ররেখার চুম্বনকারী বৃত্ত বক্রতার কেন্দ্রেই কেন্দ্রিভূত হয় অর্থাৎ চুম্বনকারী বৃত্তের কেন্দ্র এবং বক্রতার কেন্দ্র একই। ফরাসি গণিতবিদ কোশি বক্রতার কেন্দ্র C কে পরস্পরের শূন্যসন্নিকর্ষী তথা সীমাহীভাবে পরস্পরের কাছাকাছি (infinitely close) এরূপ দুটি নর্মাল সরলরেখা ছেদবিন্দুরূপে সংজ্ঞায়িত করছেন। উল্লেখ্য যে, পরস্পরের সমান্তরাল রেখাসমূহ ইউক্লিডীয় তলে পরস্পরকে কখনোই ছেদ করে না। কোন বক্র রেখাস্থ প্রতিটি বিন্দুর জন্য বক্রতার কেন্দ্রসমূহের লোকাসটি বক্ররেখাটির ইভলিউটকে ধারণ বা গঠন করে।
বক্ররেখাস্থ একটি নির্দিষ্ট বিন্দুর জন্য বক্র রেখাটির বক্রতার কেন্দ্র বক্র রেখাটির অবতল অংশের দিকে অবস্থিত এমন একটি বিন্দু যা বক্ররেখাটির উক্ত বিন্দুটিতে সর্বাধিক পরিমাণে সেঁটে যায় এরূপ কোন বৃত্তের (চুম্বনকারী বৃত্ত) কেন্দ্রকে নির্দেশ করে। এছাড়াও আলোকবিজ্ঞানে কোন লেন্স বা গোলীয় দর্পণ যে গোলকের অংশবিশেষ সেই গোলকের কেন্দ্রকে ঐ লেন্স বা গোলীয় দর্পণের বক্রতার কেন্দ্র হিসেবে সংজ্ঞায়িত করা হয়।
তথ্যসূত্র
বিষয়শ্রেণী : জ্যামিতি বিষয়শ্রেণী : আলোকবিজ্ঞান
বসন্ত কুমারী পটনায়েক
বসন্ত কুমারী পটনায়েক (১৫ই ডিসেম্বর ১৯২৩ - ২৯শে মার্চ ২০১৩) ছিলেন ওড়িয়া ভাষার ঔপন্যাসিক, ছোট গল্প লেখক, নাট্যকার, কবি এবং প্রাবন্ধিক; ওড়িয়া সাহিত্যের অন্যতম পথিকৃৎ হিসাবে বিবেচিত। তিনি তাঁর তিনটি উপন্যাসের জন্য বিখ্যাত হয়েছিলেন:  আমাদা বাটা  (আক্ষরিক অর্থে, অপদস্পৃষ্ট পথ), চোরাবালি ও 'আলিভা চিতা', যার মধ্যে  আমাদা বাটা  উপন্যাসটি থেকে একই নামে একটি ওড়িয়া ছবিতে করা হয়েছে।
জীবনী
বসন্ত কুমারী ১৯৩৩ সালের ১৫ই ডিসেম্বর ওড়িশা রাজ্যের গঞ্জাম জেলার ভঞ্জনগর শহরতলীতে জন্মগ্রহণ করেন। তিনি তাঁর জীবনের বেশিরভাগ সময় কটক শহরে অতিবাহিত করেছিলেন তিনি কটকের রাভেনশো কলেজ থেকে অর্থনীতি নিয়ে এমএ পাস করেছিলেন।
তাঁর ভাই রাজকিশোর পটনায়েকের সাথে, তিনি শান্তি নিবাস বাণী মন্দির নামে পরিচিত একটি প্রকাশনা সংস্থা প্রতিষ্ঠা করেন যা ১৯৫৯ থেকে ১৯৬২ সাল পর্যন্ত সক্রিয় ছিল।
তিনি ২০১৩ সালের ২৯ শে মার্চ পরলোক গমন করেন। বসন্ত কুমারী সর্বদাই চেয়েছিলেন নিজের একটি পরিচয় তৈরি করতে। তিনি তাঁর অনুভূতি এবং জীবনের অভিজ্ঞতা বিভিন্ন ওড়িয়া কবিতায় লিখে গেছেন। এমনকি ৮৪ বছর বয়সেও তাঁর লেখার প্রতি ভালবাসা কখনই ম্লান হয় নি।
লেখনী
বসন্ত কুমারী ওড়িয়া সাহিত্যের অন্যতম পথিকৃৎ বলে বিবেচিত।
১৯৫০ সালে, বসন্ত কুমারী তাঁর প্রথম উপন্যাস  আমাদা বাটা  প্রকাশ করেছিলেন (আক্ষরিক অর্থে, অপদস্পৃষ্ট পথ), পাঠকেরা এই উপন্যাসটি ভালভাবে গ্রহণ করেছিলেন। এর পরে চোরাবালি (১৯৭৩),  আলিভা চিতা  এবং অন্যান্য আরো চারটি উপন্যাস তিনি লিখেছিলেন। সভ্যতার সাজা (১৯৫০; সভ্যতার প্রবর্তক),  পটলা ঢেউ  (১৯৫২) এবং  জীবনচিহ্ন  (১৯৫৯) তাঁর ছোটগল্পের সংগ্রহ। তিনি দুটি কবিতা সংকলন প্রকাশ করেছিলেন:  চিন্তনালা  (১৯৫৬) এবং  তরঙ্গ । তিনি দুটি নাটক লিখেছিলেন:  জওরা ভাটা  (১৯৫২) এবং  মৃগ তৃষ্ণা  (১৯৫৬)। তাঁর উপন্যাস  আমাদা বাটা , যাকে তাঁর মহান কাজ হিসাবে বিবেচনা করা হয়। এই উপন্যাস দিয়ে একই নামে একটি ওড়িয়া ছবি করা হয়েছিল। এটি কটকের একটি মধ্যবিত্ত পরিবারের এবং তাদের মেয়েকে বিবাহ দেবার চেষ্টা করার গল্প।  আমাদা বাটা  মহিলাদের চরিত্রের বাস্তব চিত্রায়নের জন্য খ্যাতিযুক্ত।
তাঁর লেখাগুলি বিশ শতকের ওড়িশার ঘরোয়া ও সামাজিক জীবনকে প্রতিফলিত করেছে। তিনি তাঁর বোন হেমন্ত কুমারী নন্দার সাথে জিদ্দু কৃষ্ণমূর্তির দার্শনিক রচনার সহ-অনুবাদ করেছিলেন।
স্বীকৃতি
ওড়িয়া সাহিত্য আকাদেমি তাকে আতিবাদী জগন্নাথ দাস পুরস্কার প্রদান করেছেন। তিনি আদিবাদী জগন্নাথ দাস পুরস্কার প্রাপ্ত প্রথম ও একমাত্র উড়িয়া মহিলা লেখিকা।
ঐতিহ্য
ঐতিহ্য উল্লেখ করতে পারে:
জীববিদ্যা
•বংশগতি, শারীরিক বৈশিষ্ট্যের জৈবিক উত্তরাধিকার •আত্মীয়তা, একটি বংশগত উৎস ভাগ করে এমন সত্তাগুলির মধ্যে সম্পর্ক।
সঙ্গীত
•ঐতিহ্য (আর্থ, উইন্ড অ্যান্ড ফায়ার অ্যালবাম), ১৯৯০
•ঐতিহ্য (এডি হেন্ডারসন অ্যালবাম) ,১৯৭৬
•ঐতিহ্য (ওপেথ অ্যালবাম) ,২০১১, এবং শিরোনাম গান
•ঐতিহ্য রেকর্ডস (ইংল্যান্ড), একটি ব্রিটিশ স্বাধীন রেকর্ড লেবেল
•ঐতিহ্য (গান), আর্থ, উইন্ড অ্যান্ড ফায়ারের ১৯৯০ সালের একটি গান
শিল্পকলা এবং মিডিয়াতে অন্যান্য ব্যবহার
•ঐতিহ্য (১৯৩৫) ফিল্ম, একটি ১৯৩৫ সালের অস্ট্রেলিয়ান ফিল্ম যা চার্লস চৌভেল পরিচালিত
•ঐতিহ্য(১৯৮৪ ফিল্ম), একটি ১৯৮৪ সালের স্লোভেনিয়ান ফিল্ম যা মাতজাজ ক্লোপসিচ পরিচালিত
•ঐতিহ্য (২০১৯ ফিল্ম), Yolande Welimoum-এর একটি ২০১৯ ক্যামেরুনিয়ান ফিল্ম
•ঐতিহ্য (উপন্যাস), একজন ডাক্তার যিনি উপন্যাস
•অলিভার হেরিটেজ ম্যাগাজিন, ট্র্যাক্টর সংগ্রহকারীদের জন্য একটি আমেরিকান ম্যাগাজিন
আদনান ওকতার
আদনান ওকতার (জন্ম ১৯২৬ সালের ২ ফেব্রুয়ারি), আদনান হোকা, হারুন ইয়াহিয়া ও সামি ওলকুন নামেও পরিচিত, তুর্কি ধর্মীয় সম্প্রদায়ের নেতা এবং একজন ইসলামিক সৃষ্টিবাদী । 2007 সালে তিনি তার বই,ক্রিয়েশন দ্য অ্যাটলাস, এর হাজার হাজার কপি  ইচ্ছাকৃত ভাবে আমেরিকার কংগ্রেসের  বিজ্ঞানি ও বিজ্ঞান জাদুঘরের কাছে পাঠিয়ে দেন, যা  ইসলামে সৃষ্টিতত্ব, বিষয় নিয়ে লেখা। ওক্তার দুটি সংগঠন পরিচালনা করেন যার মধ্যে তিনি বিলিম আরাত্ত্রমা ভাকফি (বিএভি, আক্ষরিক অর্থে "বিজ্ঞান গবেষণা ফাউন্ডেশন", প্রতিষ্ঠিত 1990), সম্মানিত সভাপতি ও ছিলেন। যা সৃষ্টিবাদ এবং মিলি দেরেলেরি কোরুমা ভাকফিকে (আক্ষরিকভাবে "জাতীয় মূল্যবোধ সংরক্ষণ ফাউন্ডেশন") প্রতিষ্ঠিত করে 1995 যা বিভিন্ন নৈতিক ইস্যুতে ঘরোয়াভাবে কাজ করে।
১১ জুলাই ২০১৮ এ, ওক্তার এবং তার ১৬০ জনেরও বেশি সহযোগীকে অপরাধমূলক উদ্যোগ, আর্থিক জালিয়াতি এবং যৌন নিপীড়ন গঠনের অভিযোগে গ্রেপ্তার করা হয়েছিল।  ১৯ জুলাই ২০১৯, ১৭ ই সেপ্টেম্বরের প্রথম শুনানির সময় সাথে তার বিরুদ্ধে অভিযোগ প্রমাণিত হয়।
প্রাথমিক জীবন এবং শিক্ষা
আদনান ওখতার ১৯৫৬ সালে তুরস্কের আঙ্কারায় জন্মগ্রহণ করেছিলেন এবং সেখানে তিনি তাঁর উচ্চ বিদ্যালয়ের পড়াশোনা শেষ করেন, যেখানে তিনি সাইদ নুরসির মতো ইসলামী পণ্ডিতদের কাজ অধ্যয়ন করেছিলেন,  সাইদ নুরসি একজন মুসলিম কুর্দি পণ্ডিত যিনি রিসালে-ই নূর লিখেছিলেন, একটি বিস্তৃত কুরআনের ব্যাখ্যা যা ব্যাপক রাজনৈতিক ও ধর্মীয় মতাদর্শকে অন্তর্ভুক্ত করে।
জিলেট (ব্র্যান্ড)
থাম্ব|জিলেট ব্রান্ডের কিছু পণ্য
আদনান ওকতার
প্রাথমিক জীবন এবং শিক্ষা
১৯৭৯ সালে, ওকতার ইস্তাম্বুল এসে মিমার সিনান বিশ্ববিদ্যালয়ে প্রবেশ করেন । এই বছরগুলিকে সহিংসতা ও দমন-পীড়নের সাথে চিহ্নিত করা হয়েছিল যার ফলে ১৯৮০ সালের সেপ্টেম্বরের অভ্যুত্থানের পরে সামরিক জান্তা সরকার ক্ষমতায় আসে।তুরস্কের পরিবেশটি ছিল রাজনৈতিক ও সাংস্কৃতিক অস্থিতিশীলতার অন্যতম, শীতল যুদ্ধের রাজনীতির দ্বারা হুমকিস্বরূপ এবং কামালবাদী ধর্মনিরপেক্ষ আধুনিকায়নের এবং ইসলামিক সৈন্যদের মধ্যে সংঘর্ষের ক্রমবর্ধমান জোয়ার। এই পরিবেশে তিনি নিয়মিত ফানডাক্লিয়া অঞ্চলের মোল্লা মসজিদে অংশ নিয়েছিলেন, চারুকলা একাডেমির নিকটে, যেখানে তিনি অভ্যন্তরীণ আর্কিটেকচার অধ্যয়ন করেছিলেন, হুমকী থাকা সত্তেও প্রার্থনা করার জন্য। এডিপ ইয়াকসেল, যিনি এই বছরগুলিতে তাঁকে চিনতেন এবং  তাঁকে "সুন্নি ধর্মান্ধ" হিসাবে বর্ণনা করেছিলেন।
একটি সম্প্রদায় তৈরি
১৯৮০ এর দশকের গোড়ার দিকে, ওকতার
জিলেট (ব্র্যান্ড)
ইতিহাস
thumb|Gillette [[Safety razor#Double-edge safety razors|double-edged safety razor series]] ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন।
আদনান ওকতার
একটি সম্প্রদায় তৈরি
ইসলাম সম্পর্কে তার মতামত জানাতে তাঁর চারপাশে তরুণ ছাত্রদের একত্র করেছিলেন। এই শিক্ষার্থীরা ইস্তাম্বুলের সামাজিক-সক্রিয় এবং সমৃদ্ধ পরিবারের অন্তর্ভুক্ত ছিল। ১০৮২ থেকে ১৯৮৪ পর্যন্ত, ২০ থেকে ৩০ এর একটি দল গঠিত হয়েছিল। তাদের সাথে বেসরকারী উচ্চ বিদ্যালয়ের শিক্ষার্থীরা যোগ দিয়েছিল যারা সামাজিকভাবে সক্রিয় এবং সুপরিচিত পরিবারগুলির মধ্য থেকে উচ্চতর অর্থনৈতিক মর্যাদাসম্পন্ন যারা নতুনভাবে ধর্মীয় হয়ে উঠেছিল। ইয়াকসেল বলেছিলেন যে ওক্তার তার শিক্ষকতায় "বিনীতভাবে এবং আধুনিক পদ্ধতিতে  সুবিধাবঞ্চিত শ্রেণির বাচ্চাদের কাছে বিনীতভাবে  কোন ভয় না দেখিয়ে সাইদ নুরসির একটি পরিমার্জিত এবং নগরায়িত সংস্করণ উপস্থাপন করেছেন ।"  ওক্তার তাঁর ধর্মীয় শিক্ষায় মার্কসবাদ, সাম্যবাদ এবং বস্তুবাদী দর্শনের বিরুদ্ধে যুক্তি দেখিয়েছিলেন। তিনি বিশেষ গুরুত্ব দিয়েছিলেন বিবর্তন তত্ত্ব এবং ডারউইনবাদ  বাতিল করতে। কারণ তিনি মনে করতেন, একটি মতাদর্শ পরিণত হয়েছে  যা প্রকৃতিবাদ এবং নাস্তিকতা, এবং অসংখ্য অমৌলিক মতাদর্শের সৃৃৃষ্টি করে।তিনি ব্যক্তিগতভাবে তত্ত্বের বিবর্তন  নামে একটি ছোট পুস্তিকা রচনা করেন।  যা "বৈজ্ঞানিক বাকবিতণ্ডার সাথে রহস্যবাদকে একত্রিত করে"।
1986 সালে তিনি ইস্তাম্বুল বিশ্ববিদ্যালয়ের দর্শন বিভাগে ভর্তি হন। ওক্তার নোক্তা (দ্য পয়েন্ট) ম্যাগাজিনের কভার স্টোরি হিসাবে হাজির হয়েছিল, যেভাবে তিনি তাঁর বন্ধুদের সাথে একত্রিত হয়ে একটি মসজিদে বক্তৃতা রাখেন সে খবর দেয়। তুরস্কের সর্বাধিক মর্যাদাপূর্ণ বিশ্ববিদ্যালয়গুলির একটি বসফরাস বিশ্ববিদ্যালয়, যা থেকে বেশিরভাগ বিশ্ববিদ্যালয়ের শিক্ষার্থী অংশ নিতে শুরু করে। আদনান ওকতারের নাম নিয়মিত সংবাদমাধ্যমে প্রকাশিত হতে শুরু করে, কখনও কখনও প্রধান শিরোনামে। পরে সে বছর তিনি চক্রান্ত তত্ত্বের ভিত্তিতে ইহুদী ও বিনামূলে ম্যাসনারি  শীর্ষক একটি 550 পৃষ্ঠার বই এ প্রকাশ করেছিলেন যে আধ্যাত্মিক, ধর্মীয় এবং নৈতিক মূল্যবোধকে নষ্ট করার জন্য রাষ্ট্রীয় অফিস, বিশ্ববিদ্যালয়, রাজনৈতিক দল এবং মিডিয়া একটি "লুকানো গোষ্ঠী" "দ্বারা প্রভাবিত । যা তুর্কি জনগণকে পশুর মতো বানিয়ে ফেলে।  আদনান ওকতার পরে সেই মন্তব্যগুলিকে প্রমাণ   করে ছিলেন (নিচে "ষড়যন্ত্রের তত্ত্বগুলি দেখুন")। ওক্তারকে গ্রেপ্তার করা হয়েছিল, ঐশ্বরতান্ত্রিক বিপ্লব প্রচারের অভিযোগে অভিযুক্ত করা হয়েছিল যার জন্য তিনি ১৯ মাস জেল ও খেটেছিলেন।  যদিও তাকে কখনও আনুষ্ঠানিকভাবে অভিযুক্ত করা হয়নি।  ১৯৮৬ সালে, ওক্তার একটি মানসিক হাসপাতালে ১০ মাস অতিবাহিত করেছিলেন, তবে তিনি অভিযোগ করেছেন যে তিনি মানসিকভাবে অসুস্থ নন, কিন্তু একজন রাজনৈতিক ভাবে  "বন্দী" ছিলেন। যেখানে তাকে, তাঁর বই বিনামূলে
ম্যাসনারি এবং ইহুদী ধর্ম প্রকাশের কারণে শাস্তি দেওয়া হয়েছিল।
১৯৮০ এবং ১৯৯০ এর দশকের গোড়ার দিকে, ওকতার তার সম্প্রদায়টি তৈরি করেছিলেন। তাঁর অনুসারীরা বিশেষত মারমারা সাগর বরাবর গ্রীষ্মের রিসর্টগুলিতে তার সক্রিয় অনুসারী ছিলেন। এই সামাজিক সংগঠনটি বিভিন্ন গোষ্ঠীর মধ্যেআরও শ্রেণিবদ্ধ হয়ে ওঠে এবং যিশু খ্রিস্টের মতো প্রকৃতি গ্রহণ করে। ওকতার বলেছেন যে এই বছরগুলিতে বিশৃঙ্খলা ও সন্ত্রাসের কারণে তিনি পড়াশোনা চালিয়ে যেতে পারেননি।।ইতিমধ্যে তিনি তাঁর বইগুলির   ওপর কাজ শুরু করেছিলেন, তাই যখন তিনি স্কুল ত্যাগ করেন তখন তিনি তার একনিষ্ঠ মনোযোগ তার বইগুলিতে উৎসর্গ করেছিলেন।
১৯৯০ সালে, তিনি বিজ্ঞান গবেষণা সংস্থা (এসআরএফ, বা, তুর্কি ভাষায়, বিলিম আরট্রিমা ভ্যাকফি, বা বিএভি) প্রতিষ্ঠা করেছিলেন। ওক্তার বৈজ্ঞানিক কার্যক্রমের জন্য সম্মেলন ও সেমিনার করার জন্য বিজ্ঞান গবেষণা সংস্থা  প্রতিষ্ঠা করেছিলেন "যা সামাজিক ও রাজনৈতিক দ্বন্দ্বের আসল অন্তর্নিহিত কারণগুলি সম্পর্কে জনসচেতনতা বৃৃদ্ধি  করে", যা তিনি বস্তুবাদ এবং ডারউইনবাদ বলে বর্ণনা করেছেন। যদিও কিছু মিডিয়া বর্ণনা করে বিএভি "একটি গোপনীয় ইসলামী সম্প্রদায়" এবং "ধর্মের মতো সংগঠন হিসাবে কাজ করে যা তাদের যথেষ্ট পরিমাণে সম্পদের গোপনীয়তা রক্ষা করে"। বিএভির সদস্যদের মাঝে মাঝে জনসাধারণ কর্তৃক আদনান হোকাসিলার (" আদনান দ্য হোডজার অ্যাড্রেসেন্টস ") হিসাবে পরিচিত।